તબીબો તથા મેડિકલ ના વિદ્યાર્થીઓ દ્વારા થતી સેવાકીય અને રચનાત્મક પ્રવૃત્તિઓ માટે કાર્યરત સ્પંદન ટ્રસ્ટ દ્વારા તાજેતરમાં ભાવનગર સહિત રાજ્યના 10 મુખ્ય શહેરોમાં કપડાં ના વિતરણનો કાર્યક્રમ યોજાયો હતો. ટ્રસ્ટ ના પ્રમુખ ડો. પાર્થ ગોલ ના માર્ગદર્શન હેઠળ આ સંસ્થાના તબીબી વિદ્યાશાખાના વિદ્યાર્થીઓએ 250 કપડાંઓ એકત્ર કરીને શહેરના રૂવાપરી રોડ પર આવેલી મહાત્મા ગાંધી લેપ્રસી કોલોનીના જરૂરિયાતમંદ પરિવારોને વિતરીત કરવામાં આવ્યા હતા. આ કાર્યક્રમમાં ભાવનગર ની મેડિકલ કોલેજ ના વિદ્યાર્થીઓ પણ સાથે જોડાયા હતા.